Document ID: 32006D0295

KOMISIJAS LĒMUMS
(2006. gada 18. aprīlis),
ar ko groza Lēmuma 2004/438/EK I pielikumu attiecībā uz svaigpienu un svaigpiena produktiem no Čīles un minētajā pielikumā atjaunina ierakstu par Bijušo Dienvidslāvijas Maķedonijas Republiku
(izziņots ar dokumenta numuru K(2006) 1546)
(Dokuments attiecas uz EEZ)
(2006/295/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2002. gada 16. decembra Direktīvu 2002/99/EK, ar ko paredz dzīvnieku veselības noteikumus, kuri reglamentē tādu dzīvnieku izcelsmes produktu ražošanu, pārstrādi, izplatīšanu un ievešanu, kas paredzēti cilvēku patēriņam (1), un jo īpaši tās 8. panta 1. un 4. punktu,
ņemot vērā Eiropas Parlamenta un Padomes 2004. gada 29. aprīļa Regulu (EK) Nr. 854/2004, ar ko paredz īpašus noteikumus par lietošanai pārtikā paredzētu dzīvnieku izcelsmes produktu oficiālās kontroles organizēšanu (2) un jo īpaši tās 11. panta 1. punktu,
tā kā:
(1)
Komisijas 2004. gada 29. aprīļa Lēmumā 2004/438/EK, ar ko nosaka dzīvnieku un sabiedrības veselības un veterinārās sertifikācijas nosacījumus lietošanai pārtikā paredzēta termiski apstrādāta piena, piena produktu un svaigpiena ievešanai Kopienā (3) I pielikumā noteikts to trešo valstu saraksts, no kurām dalībvalstīm ir atļauts ievest svaigpienu un svaigpiena produktus.
(2)
Pēc Komisijas ekspertu Čīlē veiktās pārbaudes Čīles kompetentie veterinārie dienesti ir apstiprinājuši, ka minēto trešo valsti tehnisko un sanitāro iemeslu dēļ nedrīkst iekļaut Lēmuma 2004/438/EK sarakstā par svaigpiena un svaigpiena produktu ievešanu Kopienā.
(3)
Tāpēc ir attiecīgi jāgroza Čīles ieraksts Lēmuma 2004/438/EK I pielikuma A slejā attiecībā uz svaigpienu un svaigpiena produktiem
(4)
Turklāt minētajā pielikumā ir jāatjaunina zemsvītras piezīme Bijušajai Dienvidslāvijas Maķedonijas Republikai.
(5)
Attiecīgi jāgroza Lēmuma 2004/438/EK I pielikums.
(6)
Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Lēmuma 2004/438/EK I pielikumu aizstāj ar šā lēmuma pielikuma tekstu.
2. pants
Šo lēmumu piemēro no 2006. gada 21. aprīļa.
3. pants
Šis lēmums ir adresēts dalībvalstīm.
Briselē, 2006. gada 18. aprīlī

Labels: 0
3
17
18